text: Danske Spil tror ikke på Allan Simonsen
  28 august 2013 kl. 13.52
  Allan Simonsen skal deltage i Vild med dans. Men Danske spil tror, han bliver nummer sjok.
  Uanseet hvor dygtig en fodboldspiller Allan Simonsen var, så tror Danske Spil, at han er en elendig danser.
  - Europas bedste fodboldspiller anno 1977 har tidligere fortalt, at han altid har siddet bagerst i lokalet, når der skulle danses, og han har derfor slet ingen erfaring med dansen. Vi har derfor ikke den store tiltro til feltets alderspræsident, der danser med Sofie Kruuse, siger Jan Trier, som er oddssætter.
  Danske Spil tror, at det bliver Mads Laudrup med sin dansepartner Claudia Rex, der vinder.
  - Mads Laudrup ved, hvor meget træning der skal til for at nå til tops. Derudover har Claudia Rex hentet topplaceringer de sidste par sæsoner, og vi er sikre på, hun nok skal få lært Mads Laudrup et par dansetrin, siger Jan Trier.
  Her er Danske Spils odds for, hvem der vinder Vild med dans 2013:
  Mads Laudrup og Claudia Rex 5,00
  Mathilde Norholt og Thomas Evers Poulsen 6,00
  Maria Lucia og Morten Kjeldgaard 6,00
  Mie Skov og Mads Vad 6,00
  Le Gammeltoft og Frederik Nonnemann 9,00
  Thomas Ernst og Malene Østergaard 11,00
  Charlotte Fich og Marc Christensen 11,00
  Claes Bang og Katrine Bonde 12,00
  Uffe Holm og Karina Frimodt 12,00
  Matthias Hundebøll og Mie Moltke 12,00
  Mette Blomsterberg og Michael Olesen 20,00
  Allan Simonsen og Sofie Kruuse 22,00
  